|  |  |
| --- | --- |
|  | **Centar za ekološko obrazovanje i održivi razvoj Kragujevac**Ul. Jovana Petrovića Kovača br. 5/I-26, 34000 KragujevacPIB:108600815 Matični broj: 28149581tel: +381 69 29 55 100[www.ceoor.edu.rs](http://www.ceoor.edu.rs/)ceoor.kg@gmail.com |

 Povodom 22. aprila, Dana planete Zemlјe, **Centar za ekološko obrazovanje i održivi razvoj** raspisuje:

***XX NAGRADNI KONKURS ZA DEČIJE LIKOVNE RADOVE***

***„PLAVA PLANETA„***

 ***na temu: ZA SPAS PLANETE***

Dan planete Zemlјe ili Dan Zemlјe obeležava se 22. aprila u više od 150 zemalјa širom sveta. Ovaj praznik ima za cilј da poveća svest lјudi o ugroženosti životne sredine, kao i da se za njih angažuje što šira javnost.

Tema je jako široka i može obuhvatati sađenje drveća, klimatske promene, energetsku efikasnost (upotreba novih čistih tehnologija - energija sunca, vetra, morskih talasa, geotermalna energija), reciklažu i sve druge ekološke aspekte koji uklјučuju zaštitu životne sredine, akcije čišćenja, borba protiv zagađenja plastikom, održiva moda (borba protiv potrošačke kulture) i sl., potrebe za očuvanjem šuma i sađenjem drveća….

Od vaspitača, učitelja i nastavnika se očekuje da pomognu učenicima da razumeju teme i da ih prilagode njihovom uzrastu.

***Slanjem likovnih radova na ove teme skrećemo pažnju na ove probleme i podižemo svest o potrebi očuvanja Planete i njene obnove.***

***Radovi se mogu slati u četiri kategorije:***

* *Deca iz predškolskih ustanova*
* *Učenici I-IV razreda osnovnih škola*
* *Učenici V-VIII razreda osnovnih škola*
* *Učenici srednjih škola (svi razredi)*

**Uslovi konkursa:**

* U obzir dolaze sve likovne tehnike
* **Radovi se fotografišu ili skeniraju i šalјu preko interneta**
* Radovi će se postavlјati na fejsbuk grupi [**Dan planete Zemlje 2023**](https://www.facebook.com/groups/197644749567684), koju je formirao Centar za ekološko obrazovanje i održivi razvoj

**Za svaki rad posebno se u postu navode:**

* Ime i prezime deteta/učenika;
* Razred/uzrast;
* Naziv škole/ustanove i mesto;
* Zavisno od kategorije se osim ovih podataka i šalјu tagovi u objave na grupi kako bismo prilikom pregleda radova lakše razvrstavali u starosne grupe (ukucavaju ili kopiraju)

Vrtić – **#vrtic2023**

I-IV razredi –  **#osmladji2023**

V-VIII razredi – **#osstariji2023**

Srednja škola – **#srednjoskolci2023**

**Rok za dospeće radova je 19. april 2023. godine do 23:59**

• Žiriranje će se obaviti **20-21. aprila 2023.** a rezultati objaviti

**22. aprila 2023. godine** u grupi  **Dan planete Zemlje 2023**, sajtu CEOOR i ostalim medijima.

**Nagrade će biti poslate poštom.**

Radove će bodovati stručni žiri, a za najuspešnije likovne radove, predviđene su nagrade, u obliku KNJIGA koje je obezbedio CEOOR uz pomoć knjižare MOST iz Kragujevca.

Takođe će biti nagrađeno DIPLOMOM i po tri rada iz svake kategorije koje imaju najviše lajkova (glasova publike).

 **Dodatne informacije možete dobiti preko sajta** [**www.ceoor.edu.rs**](http://www.ceoor.edu.rs/) **ili mejla**ceoor.kg@gmail.com

Predsednik Udruženja CEOOR

 Milan Gabarić